Maras traži ostavku Kuščevića jer su u Saboru radili previše

Nije čudo da građani Hrvatske nemaju povjerenje u institucije kada saborski zastupnici ne mogu dobiti odgovor od inspekcije da izvrši inspekcijski nadzor o evidentnom kršenju zakona, rekao je Maras

<p>SDP-ov saborski zastupnik <strong>Gordan Maras</strong> pozvao je u petak ministra uprave <strong>Lovru Kuščevića</strong> da podnese ostavku jer, kako tvrdi, ne želi sankcionirati evidentno kršenje zakona kada su 21. i 22. ožujka zaposlenici Hrvatskog sabora u kontinuitetu radili gotovo 40 sati.</p><p>- Nije čudo da građani Hrvatske nemaju povjerenje u institucije kada saborski zastupnici ne mogu dobiti odgovor od inspekcije da izvrši inspekcijski nadzor o evidentnom kršenju zakona - kazao je Maras na konferenciji za medije u Saboru.</p><p>Podsjetio je da je prije više od dva i pol mjeseca poslao zahtjev Ministarstvu uprave i Ministarstvu rada da zbog kršenja zakona o radu inspekcija izađe na teren, ali da se do danas se to nije dogodilo.</p><p>Od Ministarstva uprave, Samostalnog sektora za upravnu inspekciju, naveo je, dobio je odgovor u kojem se konstatira da su zaposlenici Sabora 21. i 22. ožujka radili duže od punog radnog vremena zbog izvanredne situacije, da su im osigurana sva materijalan prava i da se ni jedan službenik nije žalio na takav rad.</p><p>- Umjesto da izađu na teren, oni su zatražili pismeno očitovanje tajnika Sabora i voditelja Ureda za opće poslove Vlade, koji su odgovorni jer su ljudi tako dugo radili, a oni su im dali gotovo identične odgovore - kazao je Maras te pozvao inspekciju da pogledaju snimku sjednice do 21. i 22. ožujka. </p><p>Neizlazak inspekcije na teren Maras je ocijenio sramotnim ustvrdivši kako inspekcija zajedno s HDZ-om žele zataškati kršenje zakona. - To pokazuje kako funkcionira država, tako da HDZ misli da mu je sve dozvoljeno i koriste državne institucije da pokrije svoje nezakonito ponašanje - ocijenio je i upitao gdje je u cijeloj priči sindikat.</p>